《桂花》
宋代·董嗣杲

月地云丛花意妍，清芬曾向窦家传。
登山不愧自招隐，斫树莫名谁学仙。
香换西风埋麝腹，种分南海蕴龙涎。
玉杯甘露何从得，欲折蟾枝是几年。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。